คืนนี้ถูกทอดทิ้งให้อยู่คนเดียวในเมืองเชียงใหม่ครับ T.T เอายังไงละคราวนี้ หิวก็หิว ไม่รู้จะไปไหน แถมไม่ใช่คนในพื้นที่ซะด้วย เลยเดินโต๋เต๋มาเรื่อยๆ จากโรงแรม มาเจอกับร้านนี้ที่ระบุว่า หอยทอด&ผัดไทชาวเล หอยทอดที่ได้มาตรฐานแห่งเดียว ในเมืองเชียงใหม่ ตามประสาเด็กตาใสๆ เชื่ออะไรง่าย ก็เลยเดินเข้าไปร้านนี้ละกัน -*- 

[ที่ตั้ง] ร้านอยู่บนถนนช้างคลาน ติดๆ กับ 7-11 ตรงทางเข้าหมู่บ้านเชียงใหม่แลนด์

ในส่วนเมนูมีให้เลือกหลากหลายตั้งแต่ผัดไท หอยทอด ไปจนถึงกับข้าว อาหารตามสั่ง จนผมเกือบเพลี่ยงพล้ำสั่งพวกนี้ไปซะละ แต่ฉุกคิดขึ้นมาได้ว่าในป้ายเค้าบอกว่าหอยทอดเค้าเด็ดสุด แต่เนื่องจากผมไม่ชอบพวกแป้งกรอบๆ แบบหอยทอด (ปกติชอบทานของอ่อนๆ) เลยสั่ง ออส่วน หอยนางรมแทนละกัน ^^ 

ไม่นานมากครับ ออส่วนที่สั่งก็มาเสิร์ฟตรงหน้า แวบแรกที่เห็น ปริมาณเหมาะสมที่จะเป็นออร์เดิฟเรียกน้ำย่อยมากกว่าจะให้ทานอิ่มครับ แป้งออส่วนนิ่มๆ ชุ่มฉ่ำ ด้วยน้ำมัน กับหอยนางรมขนาดกำลังดีบ้าง เล็กบ้างคละกันไป ลองทานคำแรกแบบไม่ต้องพึ่งอะไร ... จืดสนิท มีกลิ่นหอมๆ นิดหน่อย ทำท่าว่าจะไม่อร่อย เลยต้องพึ่งซอส พึ่งพริกไทย เหยาะๆ เทๆ ลงไป ชิมดูใหม่ อืมม ... ก็พอทานได้มากกว่าเดิม ... เรื่องมันก็เป็นแบบนี้แหละครับ ^^ 

ออส่วนจานละ 50 บาท ทานเสร็จเปิดแอพ “วงใน” หาอะไรกินต่อกันดีกว่า ฟิ้วส์ 

 